                                                                            


            Anexa la H.C.L. nr...../29.12.2025


PLANUL DE DEZVOLTARE A SERVICIILOR DE PREVENIRE 
A SEPARĂRII COPILULUI DE FAMILIE
PENTRU ANUL 2026

I. CADRUL LEGAL
· Legea nr. 292/2011 asistenței sociale, cu modificările și completările ulterioare;
· Legea nr. 156/2023 privind organizarea activității de prevenire a separării copilului de familie;
· Legea nr. 272/2004 privind protecția și promovarea drepturilor copilului, republicată, cu modificările și completările ulterioare;
· Legea nr. 197/2012 privind asigurarea calității în domeniul serviciilor sociale, cu modificările și completările ulterioare;
· Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;
· Hotărârea 691/2015 pentru aprobarea Procedurii de monitorizare a modului de creştere şi îngrijire a copilului cu părinţi plecaţi la muncă în străinătate şi a serviciilor de care aceştia pot beneficia, precum şi pentru aprobarea Metodologiei de lucru privind colaborarea dintre direcţiile generale de asistenţă socială şi protecţia copilului şi serviciile publice de asistenţă socială şi a modelului standard al documentelor elaborate de către acestea;
· Strategia locală de dezvoltare a serviciilor sociale la nivelul Comunei Poiana Mărului pe termen lung, pentru perioada 2019-2025, aprobată prin H.C.L. nr. 46/05.07.2019;
· Regulamentul de organizare și funcționare al Compartimentului de Asistență Socială organizat la nivelul Comunei Poiana Mărului, jud. Brașov, aprobat prin HCL nr. 45/05.07.2019.


II. CONTEXTUL ELABORĂRII PLANULUI 

          Numărul total de locuitorilor al Comunei Poiana Mărului, conform datelor Institutului Național de Statistică este de 3185, iar copiii reprezintă aproximativ 19 % din populația comunei noastre. 
          La nivelul localităţii Poiana Mărului problemele cu care se confruntă comunitatea și localnicii sunt reduse ca număr. Principala problemă socială o reprezintă persoanele cu un nivel de educație scăzut. Datorită acestui lucru, nivelul socio-eonomic- locativ individual sau familial este scăzut.    
          Familiile cu mulți copii care fac parte din familii vulnerabile, needucate și beneficiare de prestații sociale, conduc la probleme sociale care împiedică dezvoltarea și integrarea normală în viața socială. Lipsa studiilor și a modului de viață cu care s-au obișnuit, oferă o greutate în adaptarea la cerințele actuale ale societății. Aceste persoane nu își găsesc de muncă sau în unele cazuri nici nu doresc, iar acest lucru duce la solicitarea beneficiilor și prestațiilor sociale. 
          Altă problemă socială o reprezintă plecarea părinţilor la munca în străinătate iar de aici apar alte vulnerabilități și anume: copii cu parinții plecați în străinătate.  Cauzele care au dus la aparitia acestui fenomen de migrație pentru forța de muncă în străinătate sunt salarii mai mari, dorința pentru un trai mai bun, pretențiile și dorințele crescute cu privire la stilul de viață. 
          Plecarea unuia sau a ambilor parinți dintr-o familie, la muncă în strainatate, se creionează ca un fenomen social, nu doar în localitatea Poiana Mărului, dar și în restul țării. Acest lucru îl putem observa în jurul nostru, în familiile noastre sau la cei de lângă noi, în mediul în care lucrăm sau în vecinătate, iar această opțiune este prezentă, de cele mai multe ori, ca o alternativă foarte facilă de rezolvare a problemelor financiare, iar intenția inițial bună de a schimba situația economică a familiei, ajunge să aibe în timp efecte asupra familiei și a copiilor. Factorii principali care au determinat plecarea părinților la muncă în străinătate pot fi grupate în două categorii: economici și sociali, făcând referire directă la mediul familial. Migraţia profesională a părinţilor are impact asupra minorilor rămaşi acasă și din perspectiva respectării drepturilor copilului prevăzute, la nivel internaţional, prin Convenţia ONU cu privire la drepturile copilului şi la nivel naţional, prevăzute şi prin Legea 272/2004 privind protecţia şi promovarea drepturilor copilului. Aşadar, prin natura sa, un copil are nevoie de protecţie specială din partea tuturor părţilor implicate: Statul prin instituţiile şi serviciile oferite pentru a asigura protecţia copilului, părinţii care poartă cea mai mare responsabilitate în acest caz, instituţiile neguvernamentale etc. 
         Asigurarea creşterii şi dezvoltării copilului se află în responsabilitatea părinţilor. Răspunderea pentru creşterea şi asigurarea dezvoltării copilului revine în primul rând părinţilor, aceştia având obligaţia de a-şi exercita drepturile şi de a-şi îndeplini obligaţiile faţă de copil ţinând seama cu prioritate de interesul superior al acestuia. În subsidiar, responsabilitatea revine colectivităţii locale din care fac parte copilul şi familia sa. Autorităţile administraţiei publice locale au obligaţia de a sprijini părinţii sau, după caz, alt reprezentant legal al copilului în realizarea obligaţiilor ce le revin cu privire la copil, dezvoltând şi asigurând în acest scop servicii diversificate, accesibile şi de calitate, corespunzătoare nevoilor copilului. 
                  Pentru realizarea obligaţiilor ce le revin faţă de copil, autorităţile administraţiei publice trebuie să susţină familia prin acordarea de beneficii de asistenţă socială, precum şi prin asigurarea de servicii sociale. Principiul interesului superior al copilului va prevala în toate demersurile şi deciziile care privesc copiii. Măsurile de asistenţă socială pentru familie nu sunt acordate pentru compensarea sarcinilor specifice acesteia, ci ca forme de sprijin destinate, în principal, menţinerii copilului în familie şi depăşirii unei situaţii de dificultate, reconcilierii vieţii de familie cu viaţa profesională, încurajării ocupării pe piaţa muncii. 
  	Exercitarea drepturilor şi îndeplinirea obligaţiilor părinteşti trebuie să asigure bunăstarea materială şi spirituală a copilului, în special prin îngrijirea şi menţinerea relaţiilor personale cu acesta, prin asigurarea creşterii, educării şi întreţinerii sale. Părinţii copilului au dreptul să primească asistenţă de specialitate în vederea îngrijirii, creşterii şi educării acestuia, precum şi să fie informaţi asupra drepturilor şi obligaţiilor lor. Copilul are dreptul să fie crescut alături de părinţii săi în condiţii care să-i permită dezvoltarea fizică, mentală, spirituală, morală şi socială. Copilul are dreptul de a beneficia de măsuri de asistenţă socială, în funcţie de situaţia sa personală şi de situaţia socioeconomică a familiei sau a persoanelor în întreţinerea cărora se află. 
	Tot în cazul acestor copii, după opinia specialiştilor este că, cele mai bune abordări privind serviciile sociale sunt de înfinţarea centrelor de zi pentru copii, care să integreze activităţi pentru copii, centre de zi care pot funcţionana într-un parteneriat între Primăria Comunei Poiana Mărului şi Școala Gimnazială nr. 1 Poiana Mărului.
 	Altă situaţie vulnerabilă deosebită au copii cu dizabilităţi şi nevoi educaţionale speciale. Pentru aceştia este nevoie să se dezvolte, în plus faţă de sprijinul pe care îl primesc pentru educaţie: servicii de terapie şi recuperare şi servicii de suport pentru copii cu CES şi părinţii acestora.



III. SCOPUL PLANULUI:

IDENTIFICAREA, MONITORIZAREA ȘI REDUCEREA NUMĂRULUI DE COPII AFLAȚI ÎN SITUAȚII DE RISC. PREVENIREA SEPARĂRII COPIILOR DE FAMILIE

IV. OBIECTIVUL PLANULUI:

Obiectiv 1: Creșterea accesibilității la servicii sociale de calitate care să asigure dezvoltarea armonioasă a copiilor
	Nr. acțiune
	Acțiune
	Structura responsabilă
	Termen
	Indicatori de realizare și rezultat

	1.
	Identificarea şi evaluarea copiilor aflați în situație de risc de la nivelul comunei Poiana Mărului și monitorizarea copiilor aflați în situație de risc
	Compartiment Asistenţă Socială 
	Permanent
	Număr de copii identificați în situație de risc


	2.
	Informarea, îndrumarea și consilierea familiilor cu copii aflați în situație de risc cu privire la drepturile și obligațiilor acestora și a serviciile disponibile pe plan local și județean
	Compartiment Asistenţă Socială 
	Permanent
	Număr de familii beneficiare

	3
	Întocmirea Fişei de Observaţie pentru familie şi a Fişei de Identificare a Riscurilor pentru fiecare copil în parte din familie, copii aflaţi în situaţie de risc
	Compartiment Asistenţă Socială 
	Permanent
	Număr de copii identificați în situație de risc


	4.
	Întocmirea Planurilor de servicii pentru copii aflați în situații de risc
	Compartiment Asistenţă Socială 
	Permanent
	Număr de copii identificați în situație de risc

	5.
	Monitorizarea planurilor de servicii întocmite și situației copiilor pentru care au fost întocmite planuri de servicii
	Compartiment Asistenţă Socială 
	Permanent
	Număr de copii identificați în situație de risc

	6.
	Susținerea familiei aflată în situație de vulnerabilitate prin acordarea de sprijin, informare, îndrumare.
	Compartiment Asistenţă Socială 
	Permanent
	Număr de familii beneficiare 

	7.
	Acordarea prestațiilor sociale familiior care îndeplinesc condițiile de acordare
	Compartiment Asistenţă Socială 
	Permanent
	Număr de familii beneficiare

	8.
	Acordarea ajutoarelor financiare din buget local, acordarea Ajutorului de Urgență
	Compartiment Asistenţă Socială 
	Permanent
	Număr de familii beneficiare

	9.
	Înfinţare centru de zi destinate prevenirii separării copilului de familie
	Compartiment Asistenţă Socială 
	Anul 2026
	Un centru de zi destinat prevenirii separării copilului de familie



Obiectiv 2: consolidarea relaţiilor dintre furnizori şi autorităţile administraţiei publice, partenerii sociali şi alţi reprezentanţi ai societăţii civile de la nivelul comunităţii


	Nr. acțiune

	Acțiune
	Structura responsabilă
	Termen
	Indicatori de realizare și rezultat

	1.
	Dezvoltarea și menținerea rețelelor locale de sprijin pentru identificarea, intervenția și ajutorarea copiilor identificați în situații de risc
	Compartiment Asistenţă Socială 
	
Permanent
	Partenerii Protocolului de colaborare:
- Școala Gimnazială nr. 1 Poiana Mărului
- Biserica Ortodoxă 
- Cabinet medical de familie
- Poliția

	2.
	Sprijin în identificarea obiectivelor sociale, identificarea persoanelor defavorizate sau în situații de vulnerabilitate
	Compartiment Asistenţă Socială 
	Pe durata îndeplinirilor obiectivelor sociale
	Număr familii beneficiare de sprijinul acordat

	3. 
	Organizarea de întâlniri trimestriale sau ori de câte ori este necesar, ale membrilor structurii comunitare consultative
	Compartiment Asistenţă Socială 
	Trimestrial sau ori de cate ori este nevoie
	Şedinţe ordinare şi extraordinare

	4.
	Încheierea de parteneriate noi, cu instituții publice si/sau private care lucrează în domeniul social, aflate la nivel județean

	Compartiment Asistenţă Socială 
	Permanent
	Număr de parteneriate încheiate





Obiectiv 3: Informarea și sensibilizarea comunității prin desfășurarea de campanii/evenimente în comunitate


	Nr. acțiune

	Acțiune
	Structura responsabilă
	Termen
	Indicatori de realizare și rezultat

	1.
	Organizarea campaniilor de informare  pentru creșterea gradului de cunoaștere și de conștientizare a problemelor sociale, a riscurilor și situațiilor de vulnerabilitate care afectează atât copiii, familiile cât și persoanele adulte
	Compartiment Asistenţă Socială 
	Anual
	Numărul persoanelor informate


	2.
	Campanie de informare privind prevenirea și combaterea violenței domestice
Participare la campanii în vederea prevenirii şi cobaterii comportamentelor agresive, de excludere, de luare în derâdere şi a oricărei alte forme de violenţă psihologică – bulling, de prevenire şi combatere a consumului de alcool şi droguri, precum şi a comportamentului delicvent
	Compartiment Asistenţă Socială 
Școala Gimnazială nr. 1, P. M
Informare și sensibilizare a populaţiei privind prevenirea și combaterea oricăror forme de violenţă
	La începutul anului școlar
	 copii și părinți informați asupra fenomenului de violență domestică



							Elaborat, 
							Compartiment de Asistenţă Socială
							Neculoiu Vasilica

Avizat de către membrii structurii comunitare consultative:
	Gogonea Costel – consilier Primăria Comunei Poiana Mărului
	Țăpoi George– şef de post Poliţia Comunei Poiana Mărului
	Ittu Ciprian – director Școala Gimnazială nr. 1 Poiana Mărului
	Nan Lucian – preot Parohia Ortodoxă Poiana Mărului
	Nastea Livia - Sanda – medic familie Poiana Mărului
